**ΑΠΑΡΑΙΤΗΤΑ ΔΙΚΑΙΟΛΟΓΗΤΙΚΑ ΚΑΙ ΔΙΑΔΙΚΑΣΙΑ ΠΡΟΣΛΗΨΗΣ ΑΝΑΠΛΗΡΩΤΩΝ ΣΧΟΛΙΚΟ ΕΤΟΣ 2022-2023**

**Οι αναπληρωτές εκπαιδευτικοί προσέρχονται απευθείας στις σχολικές μονάδες τοποθέτησης για ανάληψη υπηρεσίας με τα παρακάτω δικαιολογητικά .Ιδιαίτερη προσοχή στα αναγραφόμενα στις ιατρικές γνωματεύσεις και στην υπεύθυνη δήλωση (ποινική δίωξη ,μέτοχος, έμπορος).Η προσκόμιση των ιατρικών γνωματεύσεων , η υπεύθυνη δήλωση για την μη ύπαρξη κωλυμάτων διορισμού και το Ψηφιακό Πιστοποιητικό COVID-19 αποτελούν απαραίτητη προϋπόθεση για την ανάληψη υπηρεσίας των αναπληρωτών .**

**Η ανάληψη υπηρεσίας θα πρέπει να ολοκληρώνεται μέχρι τις 14.00΄καθημερινά κατά τις ημέρες που έχουν οριστεί για ανάληψη υπηρεσίας, προκειμένου στη συνέχεια να διενεργούνται οι απαραίτητες επεξεργασίες για τη μαζική ενημέρωση του συστήματος ΕΡΓΑΝΗ. Μέχρι τη συγκεκριμένη ώρα θα πρέπει να έχει ολοκληρωθεί η ψηφιακή σήμανση ανάληψης υπηρεσίας στο Myschool από τον Διευθυντή της σχολικής μονάδας, η καταχώριση των στοιχείων από τον αναπληρωτή στην εφαρμογή anaplirotes.gov.gr της Ενιαίας Ψηφιακής Πύλης και η αποδοχή από τον ίδιο της ψηφιακής σύμβασης. Σε διαφορετική περίπτωση, δεν διασφαλίζεται η ανάληψη υπηρεσίας του αναπληρωτή τη συγκεκριμένη ημέρα.**

1. Δελτίο απογραφής αναπληρωτή συμπληρωμένο με όλα τα πεδία (το έντυπο δίνεται από την υπηρεσία μας)

2. Αναφορά ανάληψης από το σχολείο τοποθέτησης (το έντυπο δίνεται από την υπηρεσία μας)

3.Φωτοαντίγραφο πτυχίου (σε περίπτωση πτυχίου εξωτερικού απαιτείται η επίσημη μετάφραση του, το ΔΟΑΤΑΠ/ΔΙΚΑΤΣΑ και το απολυτήριο λυκείου).

4. Φωτοαντίγραφο Ταυτότητας

5.Εκκαθαριστικό για ΑΦΜ

4. Έντυπο ΑΜΚΑ

5. Έντυπο αριθμός μητρώου ΙΚΑ (ΑΜΑ)

6.Φωτοαντίγραφο μεταπτυχιακού ή διδακτορικού (σε περίπτωση τίτλου εξωτερικού η επίσημη μετάφραση του και το ΔΟΑΤΑΠ/ΔΙΚΑΤΣΑ) και αίτηση για αναγνώριση συνάφειας του τίτλου προς το υπηρεσιακό συμβούλιο με ημερομηνία την ημέρα ανάληψης υπηρεσίας (το έντυπο δίνεται από την υπηρεσία μας).

7.Αίτηση αναγνώρισης προϋπηρεσίας προς το υπηρεσιακό συμβούλιο με ημερομηνία την ημέρα ανάληψης υπηρεσίας με επισυναπτόμενα την συγκεντρωτική βεβαίωση προϋπηρεσίας από τον ΟΠΣΥΔ ,την βεβαίωση προϋπηρεσίας του σχολικού έτους 2021-2022 εφόσον υπάρχει, βεβαιώσεις από ιδιωτικά εκπαιδευτικά ιδρύματα καθώς και οποιαδήποτε άλλη προϋπηρεσία που δεν αναγράφεται στον ΟΠΣΥΔ ,ένσημα, υπεύθυνη δήλωση. Σύμφωνα με το άρθρο 180 του ν.4823/2021 δεν απαιτείται η εκ νέου προσκόμιση των σχετικών δικαιολογητικών εγγράφων για χρόνο υπηρεσίας που καταχωρίζεται στον ΟΠΣΥΔ προκειμένου να ληφθεί υπόψη στη μισθολογική εξέλιξη των προσωρινών αναπληρωτών εκπαιδευτικών/ΕΒΠ/ΕΕΠ.

8.Υπεύθυνη δήλωση οικογενειακής παροχής, πιστοποιητικό οικογενειακής κατάστασης και σε περίπτωση παιδιών τα οποία σπουδάζουν βεβαιώσεις σπουδών.

9.Φωτοτυπία 1ης σελίδας βιβλιαρίου τραπέζης στην οποία να φαίνονται ευκρινώς ο αριθμός λογαριασμού και το IBAN.

10.**Πρωτότυπη Γνωμάτευση παθολόγου ή γενικού ιατρού, είτε δημοσίου είτε ιδιώτη, η οποία να πιστοποιεί την υγεία του εκπαιδευτικού και την ικανότητα να ασκήσει τα διδακτικά του καθήκοντα ή του μέλους Ε.Ε.Π.-Ε.Β.Π. να ασκήσει υποστηρικτικά καθήκοντα αντίστοιχα(ημερομηνία έκδοσης γνωματεύσεων όχι μεταγενέστερη του χρόνου ανάληψης υπηρεσίας).**

11. **Πρωτότυπη Γνωμάτευση ψυχιάτρου, είτε δημοσίου είτε ιδιώτη, η οποία να πιστοποιεί την υγεία του εκπαιδευτικού και την ικανότητα να ασκήσει τα διδακτικά του καθήκοντα ή του μέλους Ε.Ε.Π.-Ε.Β.Π. να ασκήσει υποστηρικτικά καθήκοντα αντίστοιχα(ημερομηνία έκδοσης γνωματεύσεων όχι μεταγενέστερη του χρόνου ανάληψης υπηρεσίας).**

12.Υπεύθυνη δήλωση περί μη ύπαρξη κωλυμάτων διορισμού (το έντυπο δίνεται από την υπηρεσία μας).

13. **Ψηφιακό Πιστοποιητικό COVID-19 της ΕΕ ή βεβαίωση εμβολιασμού της παρ.5 του άρθρου 55 του ν.4764/2020(Α΄256)ή βεβαίωση θετικού διαγνωστικού ελέγχου της παρ.1 του άρθρου 5 της υπ΄αρ.2650/10-04-2020(Β’1298)κοινής απόφασης των Υπουργών Υγείας και Επικράτειας ,όπως εκάστοτε ισχύει ή ισοδύναμο πιστοποιητικό ή βεβαίωση τρίτης χώρας ή βεβαίωση αρνητικού εργαστηριακού διαγνωστικού ελέγχου νόσησης (rabid test ή PCR test ) η οποία εκδίδεται είτε μέσω της Ενιαίας Ψηφιακής Πύλης της Δημόσιας Διοίκησης (gov.gr-EΨΠ)είτε από τον ιδιωτικό φορέα που επιλέγεται με επιβάρυνση των αναπληρωτών εκπαιδευτικών(προσκόμιση κατά την ανάληψη υπηρεσίας).**

14. Σύμφωνα με το από 31-08-2021 ενημερωτικό σημείωμα του Π.Υ.Σ.Ε.Ε.Π Κεντρικής Μακεδονίας τα μέλη ΕΕΠ-ΕΒΠ που αιτούνται χορήγηση άδειας άσκησης ιδιωτικού έργου καταθέτουν την αίτηση με τα απαραίτητα δικαιολογητικά (υπεύθυνη δήλωση, σύμβαση έργου ή βεβαίωση του εργοδότη και βεβαίωση μη παρακώλυσης έργου της σχολικής μονάδας/ ΚΕ.Δ.Α.Σ.Υ.), στο email: kmakedpde@sch.gr **πριν την έναρξη του ιδιωτικού έργου .**

**ΔΙΑΔΙΚΑΣΙΑ ΠΡΟΣΛΗΨΗΣ**

**Με την ανακοίνωση των προσλήψεων των αναπληρωτών, οι εκπαιδευτικοί και τα μέλη ΕΕΠ -ΕΒΠ, ανάλογα με την κατηγορία στην οποία ανήκουν, καλούνται να ακολουθήσουν τα παρακάτω βήματα για την ανάληψη υπηρεσίας τους.**

**α. Αναπληρωτές που προσλαμβάνονται σε περιοχή πρόσληψης**

**Βήμα 1- Δήλωση κενών**Οι Αναπληρωτές που προσλαμβάνονται σε περιοχή πρόσληψης **θα κληθούν να δηλώσουν ψηφιακά μέσω του** [**ΟΠΣΥΔ**](https://opsyd.sch.gr/) **τις σχολικές μονάδες προτίμησής τους.** Οι αναπληρωτές που δεν θα εκδηλώσουν το ενδιαφέρον τους για τις σχολικές μονάδες θα τοποθετηθούν στις εναπομείνασες αυτόματα, από το σύστημα.

**Βήμα 2- Ενημέρωση για τη σχολική μονάδα ανάληψης υπηρεσίας**  
Στη συνέχεια, θα ενημερωθούν μέσω νέου γραπτού μηνύματος SMS, για το σχολείο στο οποίο θα πρέπει να μεταβούν για να αναλάβουν υπηρεσία.

**Βήμα 3- Ανάληψη υπηρεσίας**   
Οι αναπληρωτές θα πρέπει να μεταβούν εντός των προβλεπόμενων προθεσμιών, δηλαδή **από τη Δευτέρα 05 Σεπτεμβρίου 2022 έως και την Τρίτη 06 Σεπτεμβρίου 2022** στη σχολική μονάδα, προσκομίζοντας τα απαραίτητα δικαιολογητικά.

**Βήμα 4- Σύναψη ψηφιακής σύμβασης**  
Με την κατάθεση των δικαιολογητικών από τον αναπληρωτή και την ψηφιακή σήμανση ανάληψης υπηρεσίας στο MySchool από τον Διευθυντή/Προϊστάμενος, ενεργοποιείται η δυνατότητα σύναψης ψηφιακής σύμβασης. Οι αναπληρωτές θα πρέπει να εισέλθουν στο anaplirotes.gov.gr της Ενιαίας Ψηφιακής Πύλης του κράτους και με τη χρήση των ατομικών τους κωδικών στο taxisnet να συνάψουν ψηφιακή σύμβαση. Απαιτείται πρόσβαση στο Διαδίκτυο από φορητή ή σταθερή συσκευή.

**Βήμα 5- Παραλαβή σύμβασης**Με τη σύναψη της ψηφιακής σύμβασης, οι αναπληρωτές θα ενημερωθούν με μήνυμα sms εντός 48 ωρών, για τη λήψη έγκυρου ψηφιακού αντιγράφου της σύμβασής τους το οποίο θα είναι διαθέσιμο στην εφαρμογή anaplirotes.gov.gr και θα περιέχει ενσωματωμένη την προηγμένη ψηφιακή σφραγίδα του Υπουργείου Παιδείας και Θρησκευμάτων.